नेक कार्य से मिलेगी शांति : जसजीत
सचस्वरूपा मां जसजीत ने शनिवार को पंचायती रामलीला ग्राउंड में आत्मिक शांति विषय पर श्रद्धालुओं को प्रवचन दिए। उन्होंने कहा कि आज हर व्यक्ति सुख ढूंढता है, मन की शांति चाहता है। दिन-भर की भागदौड़ के चलते मन की शांति प्राप्त नहीं कर पाता है।
उन्होंने कहा कि आज इंसान को रोटी, कपड़ा और मकान की इतनी समस्या नहीं है जितनी की मन को शांति प्रदान करने की है। उन्होंने कहा कि केवल ओम शांति कहने से मन को शांति नहीं मिलेगी बल्कि अपने जीवन में नेक कार्य करने से मन को शांति मिलेगी। उन्होंने कहा कि मन की शांति को छीना नहीं जा सकता और ही इसे कोई दे सकता है, बल्कि वह तो स्वयं से ही प्राप्त होती है। उन्होंने कहा कि इंसान की इच्छाओं की कोई सीमा नहीं होती, इच्छाएं तो एक के बाद एक मन में उजागर होती रहती है जिसे प्राप्त करने के लिए इंसान अपने मार्ग से भटक जाता है।
मां जसजीत ने कहा कि जो इंसान इच्छाओं का त्याग करना जानता है, वहीं मन की सच्ची शांति प्राप्त करने का हकदार है उसे ही मन की शांति प्राप्त होती है। उन्होंने कहा कि सच्ची शांति का अर्थ है विपरीत परिस्थितियों में अपने आप को ढालना। उन्होंने कहा कि आज मनुष्य आत्मिक शांति प्राप्त करने की बजाए धन एकत्र करने में लगा हुआ है। धन से कभी मनुष्य को तृप्ति नहीं मिल सकती। वह तो केवल परमात्मा में ध्यान लगाकर ही प्राप्त की जा सकती है।
मां जसजीत
hin_Deva hin_Deva hin_Deva hin_Deva hne_Deva